
Bucureşti, 6 martie 2023 

PLx 348/2022 
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia, trimis Comisiei pentru muncă şi protecţie socială şi Comisiei pentru buget, finanţe şi bănci pentru examinare pe fond, în procedură de urgenţă, cu adresa nr.PLx 348/2022 din 14 iunie 2022.
	PREŞEDINTE,
Adrian Solomon
	PREŞEDINTE,

Bogdan-Iulian Huţucă

RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia
În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru buget, finanţe şi bănci au fost sesizate, prin adresa nr. PLx 348/2022 din 14 iunie 2022, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia. 

Proiectul de lege are ca obiect de reglementare aprobarea Ordonanţei de urgenţă a Guvernului nr. 63/2022, prin care se instituie unele măsuri temporare, denumite „Sprijin pentru Româniaˮ, până la data de 31.12.2022, pentru sprijinul material al unor categorii de populaţie vulnerabile prevăzute de ordonanţa de urgenţă. 
Sprijinul material are drept scop compensarea unei părţi din categoriile de cheltuieli cu hrana pentru asigurarea traiului zilnic, prin acordarea unor tichete sociale pe suport electronic pentru achiziţionarea de produse alimentare de bază şi/sau pentru asigurarea de mese calde. Sprijinul material este suportat parţial din bugetul de stat şi din fonduri externe nerambursabile, fiind asimilat prestaţiilor, nu se consideră venit în înţelesul dispoziţiilor legale în vigoare, nu se impozitează şi nu reprezintă bază de calcul pentru stabilirea contribuţiilor de asigurări sociale de stat, asigurări sociale de sănătate sau contribuţia asiguratorie pentru muncă.
La întocmirea prezentului raport comun, cele două comisii au avut în vedere: 

· avizul favorabil al Consiliului Legislativ (nr.514/9.05.2022)

· avizul favorabil al Consiliului Economic şi Social (nr.2741/9.05.2022)

· avizul favorabil al Comisiei pentru tehnologia informaţiei şi comunicaţiilor (nr.4c-19/140/21.06.2022)

· avizul favorabil al Comisiei pentru administraţie publică şi amenajarea teritoriului (nr.4c-7/408/6.09.2022)

· avizul favorabil al Comisiei pentru industrii şi servicii 
(nr.4c-3/415/14.09.2022)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/421/22.06.2022)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/320/22.06.2022).
În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 

La şedinţa Comisiei pentru buget, finanţe şi bănci din data de 14 februarie 2023, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritate de voturi, adoptarea proiectului de lege în forma adoptată de Senat. 

La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, doamna Andreea Anamaria Naggar, Secretar de Stat în cadrul Ministerului Investiţiilor şi Proiectelor Europene.

La şedinţa Comisiei pentru muncă şi protecţie socială din data de 28 februarie 2023 au participat deputaţii, membri ai comisiei, conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritate de voturi (două abţineri), adoptarea proiectului de lege în forma adoptată de Senat. 

La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Marius-Ilie Stanciu - Secretar de Stat în cadrul Ministerului Muncii și Solidarităţii Sociale.

Proiectul de lege a fost adoptat de Senat, în calitate de primă Cameră sesizată, în şedinţa din 7 iunie 2022.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor adoptarea proiectului de lege în forma adoptată de Senat.
	PREŞEDINTE,
Adrian Solomon
	PREŞEDINTE,

Bogdan-Iulian Huţucă



	SECRETAR,
Dan-Constantin Şlincu

	SECRETAR,
Iulius-Marian Firczak


	Întocmit,

Şef birou Lidia Vlădescu

Expert parlamentar Cristina Turcu
	Şef serviciu Giorgiana Ene

Expert parlamentar Laura Elena Gheorghe

